**ТЕЛГӘ ӨЙРӘТҮДӘ ЗАМАНЧА ПЕДАГОГИК ТЕХНОЛОГИЯЛӘР**

Хайретдинова Фанзиля Табрисовна, ([fanzila1964@mail.ru](mailto:fanzila1964@mail.ru)) учитель татарского языка и литературы Муниципальное Бюджетное Общеобразовательное Учреждение «Арская средняя общеобразовательная школа №1 им. В.Ф.Ежкова с углубленным изучением отдельных предметов» Арского муниципального района Республики Татарстан (МБОУ "АСОШ №1 им.В.Ф.Ежкова с УИОП")

Бүгенге җиһан катлаулы, тиз үзгәрүчән. Шуның белән бәйле рәвештә мәгарифнең дә яңа шартларда яшәргә сәләтле кеше тәрбияләүдәге җаваплылыгы арта бара. Социаль-тари­хи һәм мәдәни процессның шундый субъекты булып һәрьяктан камил, рухи яктан үскән шәхес тора. Ул шул мо-хиттә яшәргә сәләтле булу белән бергә анда актив эшләү күнекмәләренә дә ия булырга тиеш. Хәзерге шартларда «мәгариф» дигән төшенчә үзе дә үзгәрә башлады. Ул элегрәк мәктәптә укыту процессы белән генә тиңләштерелсә, хәзер киңрәк мәгънә ала бара. Моңа мәгълүмати технологи­яләр дә нык тәэсир итә. Бүген­ге мәгълүмати технологи­яләргә нигезләнгән мәгариф­нең нәтиҗәлелеге файдаланы­ла торган технологияләрнең төренә генә түгел, ә бәлки пе­дагогик эшнең сыйфатына да бәйле. Технологик инновацияләр педагогик метод һәм алымнар эчтәлегенең баюына китерә, шуның белән бергә алар педагогика үсешенә тула­ем тәэсир итә...

Укыту процессында яңа педагогик технологияләрне куллану яңа метод һәм алым­нарны үстерүгә укытучылар­га, эш стилен үзгәртеп, яңача эшләргә, педагогик системада структур үзгәртеп коруларны гамәлгә ашырырга ярдәм итә...

**ТЕЛГӘ ӨЙРӘТҮДӘ ЗАМАНЧА ПЕДАГОГИК ТЕХНОЛОГИЯЛӘР**

Бүгенге җиһан катлаулы, тиз үзгәрүчән. Шуның белән бәйле рәвештә мәгарифнең дә яңа шартларда яшәргә сәләтле кеше тәрбияләүдәге җаваплылыгы арта бара. Социаль-тари­хи һәм мәдәни процессның шундый субъекты булып һәрьяктан камил, рухи яктан үскән шәхес тора. Ул шул мо-хиттә яшәргә сәләтле булу белән бергә анда актив эшләү күнекмәләренә дә ия булырга тиеш. Хәзерге шартларда «мәгариф» дигән төшенчә үзе дә үзгәрә башлады. Ул элегрәк мәктәптә укыту процессы белән генә тиңләштерелсә, хәзер киңрәк мәгънә ала бара. Моңа мәгълүмати технологи­яләр дә нык тәэсир итә. Бүген­ге мәгълүмати технологи­яләргә нигезләнгән мәгариф­нең нәтиҗәлелеге файдаланы­ла торган технологияләрнең төренә генә түгел, ә бәлки пе­дагогик эшнең сыйфатына да бәйле. Технологик инновацияләр педагогик метод һәм алымнар эчтәлегенең баюына китерә, шуның белән бергә алар педагогика үсешенә тула­ем тәэсир итә.

Укыту процессында яңа педагогик технологияләрне куллану яңа метод һәм алым­нарны үстерүгә укытучылар­га, эш стилен үзгәртеп, яңача эшләргә, педагогик системада структур үзгәртеп коруларны гамәлгә ашырырга ярдәм итә. Бу исә педагогик процессны оештыруга һәм аның белән идарә итүгә үзенчәлекле бурычлар куя. Татар телен инновацион технологияләр белән укыту уку процессын яңача оештыру дигән сүз. Аның мөһим мәсьәләләре булып өйрәнелә торган фәнгә кызык­сыну уяту, танып-белү актив­лыгын үстерү, аралашу про­цессында үзара аңлашу һәм ярдәмләшү мохите тудыру, укучыларның иҗади сәләт­ләрен ачыклау һәм үстерү тора.

Татар телен чит тел була­рак өйрәнүдә төп игътибар балаларның сөйләм күнекмә­ләрен үстерүгә юнәлдерелгән булырга тиеш. Әлеге мәсь­әләнең уңай чишелеше — күнегүләр системасының дөрес сайлануында, телгә өйрәтү материалын дөрес аңлатып бирүдә.

Татарстан Республикасы­ның «Телләр турында»гы за­конында мәктәптә татар теле укыту мәҗбүри диелгән. Бу законны тормышка ашыру мәктәпнең төп бурычларын­нан берсе булып тора. Безнең мәктәптә укучыларның уку процессында психофизиологик сәламәтлекләрен саклауга бар­лык уңай шартлар тудырыл­ган. Бу мәктәптә эшләү дәве­рендә мин, татар телен укы­туда И. Л. Литвинов система­сы белән кызыксынып, аны үзем эшләгән сыйныфларда кулланып карарга булдым. Миңа бу системаның ниге­зендә татар телен чит тел бу­ларак өйрәтү принцибы са­лынган булуы ошады. Бу системаның төп максаты — әйләнә-тирәдәге башка милләт кешеләрен татарлар белән ир­кен аралаша белергә өйрәтү. Шуңа күрә, башлангыч сый­ныфларда татар теле укытучы­сы буларак, мин үз алдыма балаларны гади профессиональ һәм көнкүреш темаларына иркен сөйләшергә өйрәтүне бурыч итеп куйдым.

И.Л. Литвиновның аерма­сы шунда: уку материалы аерым темаларга бүленеп түгел, ә грамматик материал эзлекле рәвештә бирелә. Шушы грамматик структура­ларга бәйле рәвештә авазлар, хәрефләр, лексика, текстлар өйрәнелә. Аның нигезендә ят­ланган текстны кабатлап сөйләмичә, өйрәнгән матери­алны автоматик рәвештә кул­лана белү һәм чит кеше сөй­ләмен аңлау ята. Мин үз эшемдә өйрәнгән материаллар­ны һәрдаим кабатлап, ныгы­тып барам. Теманы теоретик яктан аңлатуга күп вакыт би­релми, чөнки яңа грамматик структура белән бергә яңа сүзләр дә үрелеп, аңлатылып бара һәм дәреснең күпчелек өлешен балалар сөйләме тәшкил итә. Шулай ук телдән башкарыла торган күнегү­ләрдә рәсемнәргә таянам, кирәк чакта терәк схемалар куллану да бик уңышлы була. Терәк схемаларны беренче сый­ныфтан ук балалар белән бергәләп, яңа материалны үзләштерү процессында тактада төзибез. Мәсәлән, - м; (алмаМ) Минем -ым; (чалбарЫМ) - ем; (өстәлЕМ)

Аларны, компьютер аша чыгарып, туплап барам һәм дәресләрдә күрсәтмә әсбап итеп кулланам.Минемчә, күрсәтмәлелек-сез генә укучыларга чит тел­не укыту мөмкин эш түгел. К. Д. Ушинский бит: "Балага та­ныш түгел биш сүзне өйрәте­гез, ул аларны өйрәнә алмый­ча озак утырачак, рәсемнәр белән бәйләп, егерме сүз би­регез, бала аны шундук отып алачак", — дип күрсәтмәле-лекнең тел өйрәтүдәге мөһим ролен ассызыклап үтә. Бер дәрес эчендә һәр укучы ниба­ры бер-ике минут кына сөйләшә ала. Шуңа күрә татар телен чит тел буларак өйрәнүдәге уңышлар әти-әниләрнең ярдәменнән башка була алмый. Чөнки бала өендә сүзләрне һәрдаим кабатламаса, ул аларны бераздан онытачак. Рус телле балага өй эшен эшләгәндә булышу өчен, ата-аналарга ярдәмлек төзедем. Бу ярдәмлеккә шушы сыйныфта үтелә торган кагыйдәләр, грам­матик структуралар, аларның үрнәкләре тупланган.

Беренче сыйныфның тәүге дәресләреннән үк сүзләрне, грамматик конструкцияләрне укучылар яхшы итеп истә кал­дырсын өчен, без алар белән "Үртәшле", "Бу нәрсә?" һәм башка уеннарны уйныйбыз. "Бу нәрсә?" уенында бер уку­чы сыйныфтан чыга, калган­нар бер рәсемне карап, анда нәрсә ясалганын истә калды­ралар. Сыйныфка кергәч, уку­чы рәсемдә нәрсә булганын сораулар ярдәмендә белергә тиеш. Бу уенны уйнаганда ба­лалар татарча дөрес итеп сорау бирергә һәм шул сорауга кире яки уңай җавап бирергә өйрәнәләр. Шулай ук лото, домино кебек уеннарны да үз эшемдә киң кулланам. Сүзле-рәсемле доминолар тактага бер-бер артлы ябыштырыла һәм аны тезеп, уйнаганда өйрәнелгән сүзләрне кабатлап, яңа сүзләрне дә ныгытып була. Интервью тибындагы уеннар балаларның тел өйрәнүдәге күнекмәләрен һәм эшли белүләрен ныгыту өчен бик файдалы. Сөйләм теле уен­нары укучыларның сөйләмен үстерү, лексик, грамматик күнекмәләрен ныгыту өчен ярдәмлек булып тора. Мәсәлән, фонетик ("Ишетәм — ишетмим", "Кем дөресрәк укый?"), лексик ("Саннар", "Исемен бел", "Синонимнар"), грамматик ("Хәрәкәтне сурәтлә", "Иптәшең нишли?", "Кубиклар" һ.б.) уеннар бик әйбәт. "Иптәшең нишли?" уены: иптәшенең мимикасы һәм пантомимик хәрәкәтләре буенча укучы аның нишләвен әйтеп бирергә тиеш. Бу уен балаларга фигыльләрне өйрәнгәндә ярдәм итә.

Шулай ук укытуда компь­ютер куллану укучыны дөрес укырга, дөрес язарга өйрәтә, сүзлек запасын баета. Мин дәрестә "Таtаг tе11е zаmаn", "Минем беренче сүзлегем" ке­бек компакт-дискларда чык­кан программалардан да фай­даланам. Алар белән беррәттән үзебез әзерләгән презентацион материаллар да кулланам. Компьютерның өстенлеге шун­да: мониторда барлык би­ремнәр матур, эстетик яктан камил эшләнә. Мәсәлән, пре­зентацион программаларны төзегәндә, укытучы аның эченә бик күп материал: төрле схемалар, рәсемнәр, фотосурәтләрне кертә ала. Мондый программа белән танышканда, укучы үзен кино караучы итеп хис итә. Чөнки ул аның ал­дында бер-бер артлы кадрлар булып чыга. Презентацион ма­териалларны башлангыч сый­ныфларда куллануны аеруча отышлы дип саныйм. Мәсәлән, «Минем гаиләм» презентациясе үз эченә түбән­дәгеләрне кертә:

* лексиканы кабатлау;
* тартым кушымчаларын ныгыту;
* җөмләне дөрес төзү күнек­мәләрен ныгыту;

- тәрҗемә материаллары.

Персональ компьютерда үткәрелгән дәресләр укучы­ларда кыенлык тудырмый. Мәсәлән, "Кайда?" соравын өйрәнгәндә, укучылар презен­тацион материал белән үзләре идарә итәләр (бер кнопкага басалар һәм өлешләп матери­алны өйрәнәләр). Компьютер укучыга бирем генә биреп кал­мый, ә аны саклый һәм уку­чы белән тыгыз бәйләнешкә керә. Мәсәлән, микрофон аша текстны укып, диалогны сөйләп, үзеңне шунда ук тың­лап карый аласың. Диктор тавышы белән укучы үз та­вышын, сөйләмен, интонаци­ясен чагыштыра ала, хатала­рын төзәтергә мөмкинлек туа. Йомгак итеп шуны әйтер идем: әгәр дә укытучы дәрестә күрсәтмәлелекне җитәрлек дәрәҗәдә куллан­са, төрле уен ситуацияләре, сөйләм күнегүләре, инновацион технология элементла­рыннан дөрес файдалана белсә, ул, һичшиксез, эшендә уңышка ирешәчәк.